Αίτηση προδικαστικής αποφάσεως την οποία υπέβαλε το Tribunale ordinario di Bergamo (Ιταλία) στις 7 Δεκεμβρίου 2022 – ΚΗ κατά Istituto nazionale della previdenza sociale (INPS)
(Υπόθεση C-747/22)
Γλώσσα διαδικασίας: η ιταλική
Αιτούν δικαστήριο
Tribunale ordinario di Bergamo
Διάδικοι στην υπόθεση της κύριας δίκης
Προσφεύγων: ΚΗ
Καθού: Istituto nazionale della previdenza sociale (INPS)
Προδικαστικό ερώτημα
Έχουν το άρθρο 29 και το άρθρο 26 της οδηγίας 2011/95 1 την έννοια ότι αντιτίθενται σε εθνική διάταξη, όπως το άρθρο 2, παράγραφος 1, στοιχείο a, της Decreto-Legge n. 4/2019 (πράξης νομοθετικού περιεχομένου 4/2019), η οποία, με σκοπό τη χορήγηση παροχής για την καταπολέμηση της φτώχειας, καθώς και για τη στήριξη της πρόσβασης στην απασχόληση και την κοινωνική ενσωμάτωση, όπως το «εισόδημα του πολίτη», προβλέπει την προϋπόθεση δεκαετούς διαμονής στην ιταλική επικράτεια, επιπλέον της προϋπόθεσης της διετούς συνεχούς διαμονής πριν από την υποβολή της αίτησης;
____________
1     Οδηγία 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας (ΕΕ 2011, L 337, σ. 9).